Skrywer André P Brink oorledeAndré P Brink Foto: Books Live (NB Uitgewers) LEES OOK die opvolgberig: Andre Brink dood weens bloedklont Die bekroonde skrywer André P Brink is Vrydagaand in die ouderdom van 79 oorlede aan boord ‘n vliegtuig van Nederland na Suid-Afrika. Volgens NB Uitgewers het Brink teruggekeer nadat hy Maandag tydens ‘n seremonie ‘n eredoktorsgraad van die Université catholique de Louvain (UCL) ontvang het (sien die video onderaan die berig). Brink is op 29 Mei 1935 op Vrede in die Vrystaat gebore. Hy het BA op Potchefstroom studeer en ook sy MA-graad in Engels (1958) en Afrikaans (1959) cum laude behaal. Hy het ook vergelykende literatuur aan die Universiteit van die Sorbonne in Parys, Frankryk, studeer. Hy het in Afrikaans, Nederlands en Engels geskryf. Brink, Ingrid Jonker en Breyten Breytenbach was in die 1960’s sleutelfigure in die stigting van die Afrikaanse letterkundige beweging, Die Sestigers. Hulle het Afrikaans gebruik om hulself teen die apartheidsregering uit te spreek en het Afrikaans blootgestel aan kontemporêre Engelse en Franse neigings. Klik hier om sy volledige biografie te lees. Brink het in 2009 sy memoir, ‘n Vurk in die pad, op die sepie 7de Laan bekendgestel: